2004/120/EY: Komission päätös, tehty 29 päivänä tammikuuta 2004, neuvoston päätöksen 97/788/EY muuttamisesta Serbia ja Montenegron suorittamien rehukasvi-, juurikas-, öljy- ja kuitukasvilajikkeiden ylläpitoa koskevien tarkastusten osalta (ETA:n kannalta merkityksellinen teksti) (tiedoksiannettu numerolla K(2004) 147)



Virallinen lehti nro L 036 , 07/02/2004 s. 0057 - 0057



Komission päätös, tehty 29 päivänä tammikuuta 2004, neuvoston päätöksen 97/788/EY muuttamisesta Serbia ja Montenegron suorittamien rehukasvi-, juurikas-, öljy- ja kuitukasvilajikkeiden ylläpitoa koskevien tarkastusten osalta (tiedoksiannettu numerolla K(2004) 147) (ETA:n kannalta merkityksellinen teksti) (2004/120/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansissa maissa suoritettavien lajikkeiden ylläpitoa koskevien tarkastusten vastaavuudesta 17 päivänä marraskuuta 1997 tehdyn neuvoston päätöksen 97/788(1) ja erityisesti sen 2 artiklan, sekä katsoo seuraavaa: (1) Päätöksessä 97/788/EY säädetään, että lajikkeiden ylläpitoa koskevat viralliset tarkastukset, joita suoritetaan tietyissä kolmansissa maissa tiettyjen lajien osalta, antavat samat takuut kuin jäsenvaltioiden suorittamat tarkastukset viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY(2) nojalla. (2) Päätöstä 97/788 sovelletaan Jugoslavian liittotasavaltaan (nykyisin Serbia ja Montenegro) ainoastaan tiettyjen lajien osalta. (3) Kun on tarkasteltu Serbia ja Montenegron sääntöjä sekä tapaa, miten niitä sovelletaan lajeihin, jotka luetellaan rehukasvien siementen pitämisestä kaupan 14 päivänä kesäkuuta 1966 annetussa neuvoston direktiivissä 66/401/ETY(3), juurikkaiden siementen pitämisestä kaupan 13 päivänä kesäkuuta 2002 annetussa neuvoston direktiivissä 2002/54/EY(4) ja öljy- ja kuitukasvien siementen pitämisestä kaupan 13 päivänä kesäkuuta 2002 annetussa neuvoston direktiivissä 2002/57/EY(5), on ilmennyt, että lajikkeiden ylläpitoa koskevat tarkastukset antavat samat takuut kuin jäsenvaltioiden suorittamat tarkastukset. (4) Serbia ja Montenegrolle myönnetty vastaavuus olisi ulotettava koskemaan näitä uusia lajeja. (5) Päätös 97/788/EY olisi siten muutettava vastaavasti. (6) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/788/EY liite seuraavasti. Korvataan Jugoslavian liittotasavaltaa koskevassa YU-koodilla merkityssä kohdassa ilmaisu "66/402" ilmaisulla "66/401, 66/402, 2002/54 ja 2002/57". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä tammikuuta 2004. Komission puolesta David Byrne Komission jäsen (1) EYVL L 322, 25.11.1997, s. 39. Päätös sellaisena kuin se on muutettuna päätöksellä 2002/580/EY (EYVL L 184, 13.7.2002, s. 26). (2) EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1). (3) EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2003/61/EY (EUVL L 165, 3.7.2003, s. 23). (4) EYVL L 193, 20.7.2002, s. 12. Direktiivi sellaisena kuin se on viimeksi muutettuna direktiivillä 2003/61/EY. (5) EYVL L 193, 20.7.2002, s. 60. Direktiivi sellaisena kuin se on viimeksi muutettuna direktiivillä 2003/61/EY.